שיחה:לוח גזר

message: לפי התעתיק צ"ל: "ירח קציר שיבולים" ולא "ירח קציר שעורים", לא? ‏DrorK‏ • ‏שיחה‏ 05:51, 1 מאי 2006 (IDT)
replies: text: התעתיק שגוי, וצ"ל "קצר שערמ" (כך בכל התוצאות שעלו בגוגל). תיקנתי. נתנאל 09:09, 1 מאי 2006 (IDT)

message: #אם הכתיב של הלוח הוא כתיב חסר, אזי הקריאה המשוערת של "ירחו" היא yarHaw ולא: yarHo. אנחנו לא יכולים להיות בטוחים שתופעת "כיווץ דיפתונג" כבר הופיעה בזמן ההוא, ודווקא כתיבת ה-ו רומזת שלא כך היה.
#יש בעיה עם האופן שבו מנוקדת הכתובת. מילים שמופיעות בתנ"ך מקבלות כאן את הניקוד הטברני שלהן, ולעומת זאת מילים שלא מופיעות בתנ"ך, מקבלות ניקוד משוער. יש כאן מידה רבה של אנכרוניזם. ‏DrorK‏ • ‏שיחה‏ 08:20, 12 בספטמבר 2006 (IDT)
#נראה לי שיש טעות; ירחו זרע צריך להיות שני חודשים. מלבד זאת, חודש אב לא מופיע. על פי הקישור ללוח גזר שמופיע בסוף המאמר (http://www.kchanson.com/PTJ/gezer.html) מתחילים החודשים מאוגוסט (שמקביל אולי לאלול). כך שנראה לי שהחלוקה צריכה להיות:
replies: text: :יַרְחַו אָסִ(י)ף - שני חודשי אסיף - אלול ותשרי (ולא תשרי וחשון).
replies: text: :יַרְחַו זֶרַע - הזריעה בחשון ובכסלו (ולא בכסלו בלבד).

text: :יַרְחַו לֶקֶשׁ - שני חודשי זריעה מאוחרת - טבת ושבט (ללא שינוי).

text: :יֶרַח עֲצַד פִּשְׁתָ(ה) - חודש עקירת הפשתה - חודש אדר (ללא שינוי).

text: :יֶרַח קְצִ(י)ר שְׂע(וֹ)רִם - חודש קציר השעורים - חודש ניסן (ללא שינוי).

text: :יֶרַח קָצ(וֹ)ר וְכַלֵּ(ה) - חודש סוף הקציר - חודש אייר (ללא שינוי).

text: :יַרְחַו זֶמֶר - שני חודשים זמירת הגפנים - סיון ותמוז(ללא שינוי).

text: :יֶרַח קֵץ - חודש הקיץ, קטיפת תאנים וייבושן - חודש אב (ולא אלול).
replies: text: :::מה דעתכם? --Yamushk 20:51, 21 ביולי 2007 (IDT)
replies: text: ::::לא. הבעיות שציינת אמנם קיימות אבל הגרסה הנכונה היא כמו שכתבתי בערך. חול נודד 09:17, 7 באוגוסט 2007 (IDT)
thread_title:  כמה בעיות 

message: השם אבי כתוב כרגע הפוך בכתב העתיק: יבא. בכתובת עצמה השם כתוב בצד שמאל במאונך לכיוון מטה (יש להטות את הראש שמאלה כדי לראות אותו בכיוון הרגיל).--גמדקנאי - שיחה 12:12, 5 ביולי 2011 (IDT)
thread_title:  השם אבי 

message: היה מעניין מאוד לקרוא 77.124.36.250 17:07, 3 בספטמבר 2011 (IDT)
thread_title:  משוב מ-03 בספטמבר 2011 

message: בקטע "פירוש הכתובת" נכתבה ההשערה הבאה:
הכתיב "ירחו" בכתובת הוא מופע חריג בשפה העברית המקראית כמו גם בשפתנו היום. בעיה נוספת שהתעוררה היא שהלוח מונה רק שמונה עונות, ובהנחה שכל עונה היא ירח-חודש אחד הרי שחסרים ארבעה חדשים למניין של שנה שלמה. סיבות אלו הביאו את החוקרים לשער שהכתיב "ירחו" המופיע רק בחצי מהמקרים - מכוון לשני חודשים, כך שמתקבל[ות] ארבע עונות בת חודשיים כל אחת, וארבע עונות של חודש אחד, ובסך הכל שנים-עשר חודש.
לעניות דעתי יש לקרוא את המלה [לא "ירחו" כי אם] "ירחי" (לשון רבים"), והכל מתחוור, במיוחד לפי ההנחה הנחמדה (ר' מטה בשלהי הקטע) כי "הכתובת נראית כתרגיל בכתיבה"... הילדון (או הילדונה) פשוט המיר(ה) את הי' בו'...
בברכה,   שאלתיאל 83.130.130.76 22:05, 2 במרץ 2020 (IST)
thread_title:  פירוש הכתובת 

message: בעשרות השנים האחרונות התגלו ממצאים רבים וכתובות רבות, וחלו שינויים מרחיקי-לכת בתפיסה של תקופת הברזל המוקדמת בארץ-ישראל. אני כרגע מעיין ("קורא" זו מילה חזקה מדי) במאמר סקירה ענק (72 עמוד עם 70 איורים) מ-2013 של ישראל פינקלשטיין ויונתן זאס (האפיגרף המוביל באוניברסיטת ת"א). הם מנסים להקיף את כל הכתובות האלפבתיות מן התקופה המקראית שהתגלו עד הפרסום, הכתב והתיארוך שלהן:
Finkelstein, I., & Sass, B. (2013). "The West Semitic alphabetic inscriptions, Late Bronze II to Iron IIA: Archeological context, distribution and chronology". Hebrew Bible and Ancient Israel, 2(2), 149-220.‏
לפי גוגל סכולר מאמר זה צוטט 78 פעמים, היינו כ-10 פעמים לשנה מאז שפורסם, מכובד מאוד בתחום הארכאולוגיה. להלן מה שנכתב שם על לוח גזר:
* הוא התגלה על פני השטח, כלומר מחוץ לקונטקסט ארכאולוגי. לכן התיארוך שלו למעשה לא ידוע, וכל התיארוכים הם הערכות בלבד.
* ההערכה של פינקלשטיין וזאס היא Late Iron IIA1 – A2 אשר בכרונולוגיה הנמוכה של פינקלשטיין מקביל לתחילת המאה ה-9 עד תחילת המאה ה-8.
* מבחינת הכתב, פינקלשטיין וזאס מצטטים את כריסטופר רולסטון  שסיווג את לוח גזר כאלפבית פיניקי, ואנדרה למייר  שסיווג אותו כ"פלשתי", ובמקום אחר "פרוטו-פלשתי או פרוטו-עברי, תלוי בתיארוך" (שכאמור לא ידוע). 
* פינקלשטיין וזאס עצמם מסווגים את הכתב של לוח גזר "לא עברי".
אשמח לעוד מקורות בנושא, רצוי מהשנים האחרונות שעברו ביקורת עמיתים. כרגע כל המקורות שהערך מסתמך עליהם הם ישנים (שנות ה-70 לכל המאוחר), או האתר של מט"ח אשר לא ברור לי על מה מסתמך בעצמו. 
replies: text: אחד הקישורים ששמתי בזמנו ל"מטח" נשען על הספר "צוהר למקרא" - לא הצלחתי למצוא מקור נורמלי לזה, אבל במסד הנתונים שגוגל מספק לצד החיפוש נראה שהוא ראה אור בשנת 2003. אם זה נכון, זה לא הבדל דרמטי מהפרסום שציינת פה (הם כתבו כעובדה שהתיארוך הוא המאה ה-10). אם זו אכן השנה (ואם דוקטור נבו אכן דוקטור לתחום, לא הצלחתי לאמת את זה בבדיקה מהירה), זה עשוי להצדיק ציון שני התיארוכים.

text: אם מישהו יצליח לענות על שני ה"אם"ים שהעלתי כאן, אולי זה יעזור. בכל מקרה אני חושב ששני הצעדים הראשונים הטובים ביותר יהיו: 1. להוריד את התארוך של המאה ה-10 מוויקינתונים (מבצע עכשיו). 2. להכניס בהזדמנות את את המידע הנ"ל, בתור התחלה לצד התפיסות המסורתיות שכבר בערך. איש השום (HaShumai) - כתבו לי הודעה - מחשבות על ייעול מחלוקות 14:47, 24 ביולי 2021 (IDT)

text: אם עוד לא יצא לך לעשות זאת, מציע לך לעיין גם במאמר הזה (אמנם רק מאמר בספר זיכרון, ובכל זאת), שמביא בחשבון שיקולים בלשניים:

text: Dennis Pardee, "A Brief Case for Phoenician as the Language of the 'Gezer Calendar'", in Linguistic Studies in Phoenician: In Memory of J. Brian Peckham, ed. Robert D. Holmstedt and Aaron Schade (Winona Lake, IN: Eisenbrauns, 2013), 226–246

text: ראובן מ. - שיחה 16:12, 24 ביולי 2021 (IDT)
replies: text: :תודה, קראתי את פסקת הפתיחה ואחפש את הספר. למקרה שלא ברור למישהו אציין שהשפה היא עניין נפרד מהכתב. כרגע כתוב בערך "בניב כנעני כלשהו" עם קישור פנימי לשפות שמיות. H. sapiens - שיחה 00:00, 25 ביולי 2021 (IDT)
thread_title:  התפיסה המודרנית לגבי לוח גזר 

message: זה לא בעברית.זו שפה שמית כנראה אנאלפביתית ששאלה את הכתב העברי הקדום ושינתה אותו טיפה.עדויות לכך הם הנקודה בין מילה למילה כפי המופיעות בכתיב במצבות של עמים מעבר הירדן אדום (עשו אחי יעקב),אמון,ומואב (צאצאי לוט) כמו גם כתיב ללא תנועות וכן המונח,רע(אל השמש המצרי כנראה מסמל את חודש  ההיפוך). 2A01:73C0:66E:7857:0:0:60AA:E9D4‏ 20:20, 30 בנובמבר 2023 (IST)
replies: text: לא ברור מהמשוב מה החלק המדויק בערך שצריך לשנות לדעתך. איש השום (HaShumai) - כתבו לי הודעה - מחשבות על ייעול מחלוקות 23:16, 30 בנובמבר 2023 (IST)
thread_title:  משוב מ-30 בנובמבר 2023